text: Røveri mod købmand - gerningsmand stak af 
  16 februar 2017 kl. 18.18
  Røveri torsdag aften mod købmanden i Stenderup-Krogager. Politiet efterlyser vidner.
  Kl. 18.20 torsdag aften blev  der begået røveri mod købmanden i Stenderup-Krogager ved Grindsted.
  Gerningsmanden truede med en pistollignende genstand. Derefter løb han ud til en ventende bil, siger vagtchef ved Sydøstjyllands Politi, Jørn Bystrup, til TV SYD.
  20.35: I en tidligere udgave af artiklen skrev vi, at røveriet blev begået i Syd- og Sønderjyllands Politikreds, dette var fejl. Henvendelser skal altså rettes til Sydøstjyllands Politi via 1-1-4. Bynavnet er nu rettet til Stenderup-Krogager.
  Bilen beskrives som en mørkeblå Seat Cordoba, årg. 1998-2000 , mørke/tonederuder, uden bagerste nummerplade. Den er set kørt i sydlig retning med to gerningsmænd i, skriver politiet på Twitter.
  Politiet modtager meget gerne henvendelser fra folk, som har set noget til bilen, og som kan lede efterforskningen på sporet.
  Udbyttet ved røveriet er ikke oplyst.
  Signalement af gerningsmanden:
  Signalement af røveren: mand, 30-35 år, 180-185 cm, slank, lys i huden, iført sort trøje m/hvide striber, grå arbejdsbukser, maskeret.
  
  Røveri køretøj beskrives som en mørkeblå Seat Cordoba, årg. 98-2000 model, mørke/tonede ruder, uden bageste nr.plade. Kørt i sydlig retning.
  
  Røveri kl.1820 mod købmanden i Stenderup-Krogager ved Grindsted. Sort/mørkeblå bil med 2 gerningmænd kørt fra stedet. Vidner efterlyses
  
  